ה-א' החדשה - גל גפן חולון
ראשי » חדשות העיר » ה-א' החדשה
ה-א' החדשה
28 באוגוסט 2019 11:53 אין תגובות
כיתות א' במודל של גן ילדים פועלות בבתי הספר היסודיים בחולון
פרויקט הקמת שכבת כיתות א' במודל של גן ילדים מתרחב בחולון, והחל משנת הלימודים תש"פ ילמדו בתוכנית זו מרבית בתי הספר היסודיים בעיר, כאשר עיריית חולון תשלים את הפרויקט בהמשך גם בשאר בתי הספר היסודיים.
במסגרת התוכנית הוקמו מרחבי למידה לכיתות א', שמאפשרים סביבת למידה חדשנית בשילוב אלמנטים מתוך חיי הגן וכן תוכניות לימוד שתואמות לרצף הפדגוגי שבין גן הילדים לבין כיתה א'. כך למשל, מכילים מרחבי הכיתות סידורי ישיבה מגוונים, מבחר מרכזים שמאפשרים למידה משחקית ואינטראקטיבית, דוגמת: פינת סופרמרקט, ספרייה, פינת מוזיקה, מטבחון, פינת רגיעה ועוד. על מנת להטמיע את המודל עוברות מחנכות כיתות א' והסייעות השתלמויות פדגוגיות מתאימות.
כיתות א' החדשות בבתי הספר: אשכול, ביאליק ובן צבי. צילומים: עיריית חולון